text: COBDCVGrups TreballGrup de Treball Biblioteques…Itinerari Formatiu de Biblioteq…
  Por cobdcv | Publicat 12/10/2021
  Què és l'itinerari Formatiu de Biblioteques Escolars?
  L'Itinerari Formatiu de Biblioteques Escolars és una proposta formativa oferida pel GTBE per a dotar als interessats d'una formació bàsica en biblioteques escolars que els permeta aprendre les directrius essencials per a posar en marxa o gestionar la biblioteca escolar d'un centre educatiu.
  Aquesta oferta formativa està dirigida tant a professionals de les biblioteques com als docents i respon a la ferma aposta del COBDCV per la professionalització de les biblioteques escolars del sistema educatiu valencià.
  Des del Grup de Treball de biblioteques escolars i tal com ja anunciarem a la 1a Jornada valenciana de bibliotecaris/àries escolars: Construint un objectiu comú s'està treballant en el contingut i proposta formativa dels cursos que configuren aquest paquet formatiu que consta de 2 nivells:
  El primer nivell de formació tindrà una durada des d'octubre fins a desembre de 2021. Pots consultar els cursos que anem preparant des d'aquest enllaç: Itinerari Formatiu BE – N1
  El segon nivell tindrà una durada des de gener fins a desembre de 2022. Pots consultar els cursos que anem preparant des d'aquest enllaç: Itinerari Formatiu BE – N2
  Amb aquest itinerari formatiu volem que els professionals al capdavant de les biblioteques escolars coneguen les claus de la seua gestió, puguen defendre la seua importància dins del centre educatiu i demostren la conveniència de comptar amb professionals perquè el projecte de biblioteca escolar al centre siga un èxit.
  Si ets membre del COBDCV, et vols especialitzar en biblioteques escolars i tindre l'oportunitat d'optar a les ofertes laborals que ens apleguen relacionades amb elles posat en contacte amb nosaltres i t'explicarem.
  Si ets docent responsable de la biblioteca del teu centre o membre de l'equip directiu d'un centre i vols que t'ajudem… Pregunta'ns, perquè podem ajudar-te tant amb l'assessoria del curs, com amb la possibilitat d'aconseguir tindre un professional de biblioteques escolars al teu centre.